SUR OLIVIER DE LA MARCHE. 231 



de quoy aussy par l'ordonnance dessusdite nous sommes deuement informés, tant par les 

 appaisemens que ledict messire Charles nous en at baillé par tesmoings, par escript 

 comme aultrement ; trouvons que ledit messire Josse s'est tout son temps vertueusement 

 et bien conduict et mort au service de son Prince devant la cité d'Utrecht, le 5 e jour 

 d'aoust 1485, estant pour lors chevalier de son ordre, gouverneur de Hollande et lieute- 

 nant général de son armée : pourquoy avons fait tracer et mettre hors de son livre ce qui 

 peut estre mis à sa charge, ordonnons et commandons de par le Roy, nostre sire, à tous 

 ceux qui de présent ou du temps advenir povoient avoir l'originel ou minute du livre des- 

 susdict, le facent semblablement trancher et mettre hors, comme raison est; et ainsy cer- 

 tifions tesmoings, nos signés cy mis le 22 e jour de janvier 1S04 '. 



Guilliaume évesque de ïournay *, au secund volume de la Thoison d'Or, imprimé à 

 Troyes, 1530, fol. 220, in fine, dict comme s'ensuit : Je me recorde du noble chevalier, 

 messire Jacques de Lalaing, que Dieu pardoint, duquel je ne parleroy point s'il vevoit, 

 ne à point d'éviter flaterie, mais j'en puis parler sans repréhension, car il est escript que 

 nous pouvons louer un homme après sa mort et le magnéfier après qu'il est consumé en 

 terre et en poudre converty. II ne sera pas trouvé que oneques homme de vaillance l'ouist 

 vanter, et toutesfois chascun sçait comment il se y est conduyt, et quans vaillans hommes 

 il a combattu en lices, et si sera trouvé qu'il en est tousiours party à son honneur, et si en 

 a plusieurs mis en confusion, mais quand on luy demandoit et des moyens qui tenoit, ou 

 comment la chose estoit allée, il ne faisoit point de difficulté d'en dire la vérité, non point 

 pour gloire qu'il en désirast avoir, mais seullement pour respondre au vray ce que on luy 

 demandoit. Tel homme ne excédoit en trop, car il ne se vantoit de riens, tel homme ne 

 céloit la vérité, ainsi ne falloit en peu, mais tenoit le moyen entre vanterie et non dire 

 vérité, et disoit simplement la vérité comme elle alloyt, par quoy vérité estoit en luy, etc.. 



(Extrait du manuscrit, Histoire, n° 70, de la Collection 

 Moons-Vander Straelen-Van Lerius, aujourd'hui aux 

 Archives de la ville d'Anvers). 



1 Nouveau style : 1508. 

 ' Guillaume Fillastre. 



